Ste ženou, ktorá nemôže mať deti? Patríte medzi tie, ktoré materstvo neláka, alebo len poznáte nejaký bezdetný pár? Kniha je odpoveďou na vaše otázky. Vytvára most porozumenia medzi bezdetnými a tými, ktorí deti majú. Opisuje, ako mnohé nedobrovoľne, ale i dobrovoľne bezdetné ženy zápasia so spoločenskými normami, čo prežívajú vo svojom vnútri, čomu veria, v čo dúfajú, ale predovšetkým, aký má bezdetnosť vplyv na ich osobný a manželský život, ich vzťahy s príbuznými, priateľmi či kolegami. Riadky tejto knihy môžu obohatiť nielen nedobrovoľne bezdetné ženy, ale aj ich partnerov, rodiny či priateľov. Získate tak jedinečnú príležitosť nahliadnuť do ich myšlienok a pocitov, vďaka ktorým si môžete byť ešte bližší. Môžete byť šťastná a žiť plnohodnotný život napriek tomu, že nemáte deti. Áno, aj vy.